Ερόλ Καζίμ

Ο Ερόλ Καζίμ Αντάντς () ήταν Τουρκοκύπριος ποδοσφαιριστής και πολιτικός. 

 Βιογραφία  
Ο Αντάτς γεννήθηκε στις 4 Απριλίου 1933 στο Ορτάκιοϊ της Λευκωσίας (σήμερα στα κατεχόμενα, στην ΤΔΒΚ). Ο πατέρας του ήταν τερματοφύλακας. Ο Αντάτς αγωνιζόταν στη θέση του μεσοεπιθετικού. Αγωνίστηκε με την Τσετίνκαγια ΤΣΚ την περίοδο 1949-1962. Από το 1954 ήταν και αρχηγός της ομάδας. Συνέβαλε καθοριστικά στην κατάκτηση ενός πρωταθλήματος, δύο κυπέλλων και 3 Ασπίδων Πάκκου την περίοδο 1950-1955. 

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ. 

Το 1953 είχε αγωνιστεί με τη Γαλατασαράι για μικρό χρονικό διάστημα, καθώς προτίμησε να επιστρέψει στην Κύπρο.

O Αντάτς εγκατέλειψε το ποδόσφαιρο μετά από τραυματισμό σε αγώνα το 1962 κι ασχολήθηκε με την πολιτική, ενώ ήδη από το 1958 ήταν ηγετικό στέλεχος της τουρκοκυπριακής εθνικιστικής οργάνωσης TMT. Εκλέχτηκε αντιπρόσωπος στις (ιδιαίτερες, ξεχωριστές) εκλογές (της τουρκοκυπριακής κοινότητας) το 1970 στην Κύπρο. Την περίοδο 1975-1978 διετέλεσε Υπουργός Δημοσίων Έργων και Μεταφορών στα κατεχόμενα. Απεβίωσε στις 29 Σεπτεμβρίου 2019 στη Λευκωσία.

 Τίτλοι 
 Πρωτάθλημα Κύπρου (1): 1950-51
 Κύπελλο Κύπρου (2): 1951-52, 1953-54
 Ασπίδα Πάκκου (3): 1951, 1952, 1954

 Σημειώσεις 

 Παραπομπές 

 Βιβλιογραφία 

Κατηγορία:Τουρκοκύπριοι ποδοσφαιριστές
Κατηγορία:Τουρκοκύπριοι πολιτικοί
Κατηγορία:Ποδοσφαιριστές Τσετίνκαγια ΤΣΚ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Γαλατασαράι
Κατηγορία:Κύπριοι ποδοσφαιριστές στο εξωτερικό